joelniklaus/EU_Wikipedias huggingface dataset:
Lendmann

Lendmann oli Norjan viikinki- ja keskiajalla mahtimies ja vasalli, joka oli saanut kuninkaalta maata vastineeksi maarauhan säilyttämisestä ja tuon maa-alueen hallitsemisesta kuninkaan nimissä. Lendmannit valittiin yleensä maalaisaatelin piiristä, mutta lendmannin asema ja arvonimi eivät olleet muodollisesti perinnöllisiä. Lendmanneista muodostettiin 1000- ja 1100-luvuilla aristokratia, joka yhdessä korkeimman papiston kanssa muodosti "valtion kantavan luokan" ja ainakin ajoittain hallitsi valtakuntaa.	

Maunu Lainparantajan ollessa kuninkaana lendmannit olivat arvoasteikossa heti jaarlien jälkeen korkeimmalla sijalla. Lendmannit saivat 15 markkaa vuodessa vastineena siitä, että he varustivat miehensä sotapalvelukseen kuninkaan puolesta. Vuonna 1277 lendmannin arvonimi korvattiin virallisesti paronin arvonimellä. Vuonna 1308 Haakon V lakkautti myös paronin arvon.

Lähteet 

Norjan historia
Aateli
Laulu rakkaudelle – Secret Song Suomi

Laulu rakkaudelle – Secret Song Suomi on MTV3-kanavalla esitettävä suomalainen musiikkiviihdeohjelma, jossa suomalaiset julkisuuden henkilöt istutetaan lavalla olevalle tuolille ja heille järjestetään henkilökohtainen musiikkiyllätys. Esitettävä kappale saattaa olla kunnianosoitus, sanomatta jäänyt kiitos tai se voi liittyä yllätettävän ja yllättäjän yhteiseen kokemukseen. Ohjelma perustuu ranskalaiseen Secret Song -ohjelmaformaattiin.

Sarjan ensimmäinen tuotantokausi esitettiin vuodenvaihteessa 2020–2021. Toinen kausi alkoi helmikuussa 2022.

Ohjelmaa juontaa Marja Hintikka ja sen musiikkituottajana toimii Leri Leskinen.

Jaksot

Ensimmäinen tuotantokausi

Toinen tuotantokausi

Lähteet 

2020-luvun televisiosarjat
MTV3:n televisio-ohjelmat
Musiikkiohjelmat
Patrīcija Eiduka

Patrīcija Eiduka (s. 1. helmikuuta 2000) on latvialainen maastohiihtäjä.

Eiduka kilpaili maastohiihdon maailmancupissa ensimmäisen kerran Rukalla marraskuussa 2018. Ensimmäiset maailmancupin pisteensä hän saavutti Nové Městossa tammikuussa 2020 oltuaan 10 kilometrin vapaan hiihtotavan kilpailussa 27:s. Kymmenen parhaan joukkoon hän sijoittui ensimmäisen kerran Davosin 10 kilometrin vapaan hiihtotavan kilpailussa joulukuussa 2020 oltuaan kahdeksas. Tour de Skillä 2021 Eiduka sijoittui kokonaistuloksissa 24:nneksi. Hänen paras tuloksensa siellä oli Val di Fiemmen loppunousun kymmenenneksi nopein aika.

Eiduka osallistui Lahden MM-kilpailuihin 2017 ja Seefeldin MM-kilpailuihin 2019. Pyeongchangin olympialaisissa 2018 hän sijoittui vapaan hiihtotavan 10 kilometrin kilpailussa 44:nneksi ja perinteisen sprintissä 62:nneksi.

Lähteet 

Latvialaiset maastohiihtäjät
Vuonna 2000 syntyneet
Elävät henkilöt
Demokraattinen puolue (Singapore)

Singaporen demokraattinen puolue (, , , ), lyh. SDP, on singaporelainen liberaali puolue, jolla ei ole edustusta maan parlamentissa. Puolue on perustettu 1980. 

SDP on Liberal Internationalin tarkkailijajäsen ja CALD:n täysjäsen. 

Puolue kannattaa mm. seuraavia asioita: 

 Säätää lakisääteinen minimipalkka. 
 Pienentää luokkakokoja kouluissa, jotta yhdellä opettajalla olisi 20 oppilasta luokassa. 
 Laillistaa järjestelmä, jossa nuoria perheitä suositaan ensiasunnon ostajina. 
 Pienentää ministerien palkkaa.

Lähteet 

Singaporelaiset puolueet
Liberaalit puolueet
Durchman

Durchman on sukunimi, joka on muun muassa seuraavilla henkilöillä:

Aino Durchman (1892–1994), suomalainen sairaanhoitaja ja Helsingin sairaanhoito-opiston opettaja ja rehtori
Frans Oskar Durchman (1813–1880), suomalainen pappi, herännäisliikkeen johtohenkilö ja rovasti
Frans Wilhelm Durchman (1841–1934), suomalainen rovasti ja suomentaja
Ina Durchman (1854–1937), suomalainen pianonsoiton opettaja ja Suomen ensimmäinen naisurkuri
Johan Teodor Durchman (1852–1927), suomalainen insinööri, yritysjohtaja ja valtiopäivämies
Knut Fredrik Durchman (1846–1919), suomalainen pappi, valtiopäivämies ja rovasti
Lahja Durchman (1857–1935), suomalainen rovasti, sukututkija ja suomentaja
Martta Durchman (1897–1946), suomalainen taidemaalari
Nils Durchman (1846–1925), suomalainen piirilääkäri ja yksi Duodecim-seuran 12 perustajajäsenestä
Oskar Durchman (1862–1942), suomalainen apteekkari ja rohdoskauppias
Osmo Durchman (1890–1959), suomalainen sukututkija, kirjastonhoitaja ja tietokirjailija, Lahja Durchmanin poika
Angerkoski

Angerkoski on sukunimi, joka on muun muassa seuraavilla suomalaisilla henkilöillä:

Aino Angerkoski (1898–1974), laulaja ja elokuvanäyttelijä, Kaarlo Angerkosken sisar, Siiri Angerkosken käly
Kaarlo Angerkoski (1906–1939), näyttelijä, Siiri Angerkosken puoliso 1933–1939, Aino Angerkosken veli
Siiri Angerkoski (1902–1971), näyttelijä, Kaarlo Angerkosken puoliso 1933–1939, Aino Angerkosken käly
Valko-otsasureli

Valko-otsasureli (Presbytis frontata) on sureleiden sukuun kuuluva apinalaji. Lajia tavataan vain Borneossa.

Valko-otsasurelin tunnistaa valkoisesta täplästä sen otsassa.

Lähteet 

Lehtiapinat
Star Wars: The Bad Batch

Star Wars: The Bad Batch on tieteisfiktiivinen Disney+-tilausvideopalvelussa julkaistu animaatiosarja, joka sijoittuu George Lucasin luomaan Tähtien sota -universumiin. Sarja toimii sekä jatko-osana että spin-offina Star Wars: The Clone Warsille. Sarjan tuottaa Lucasfilm Animation, Jennifer Corbettin toimiessa pääkäsikirjoittajana ja Brad Raun sarjan pääohjaajana.

Sarjan pääosassa on Dee Bradley Baker, joka ääninäyttelee Klooniyksikön 99, kutsumanimeltään ”Bad Batchin”, jäseninä toimivia geneettisesti mutatoituneita eliittikloonisotilaita. Michelle Ang ääninäyttelee Omegaa, Bad Batchin suojelemaa nuorta tyttökloonia. Sarja aloitettiin erikoispitkällä jaksolla ”Jälkipyykki”, joka julkaistiin Disney+:aan Star Wars -päivänä 4. toukokuuta 2021. Sen jälkeen loput sarjan ensimmäisen tuotantokauden jaksot julkaistiin yksitellen joka perjantai 7. toukokuuta 2021 alkaen ja 13. elokuuta 2021 asti. Sarjan toisen tuotantokauden jaksot tullaan julkaisemaan yksitellen joka keskiviikko 4. tammikuuta 2023 alkaen.

Juoni 
Galaktinen tasavalta uudelleenorganisoidaan Galaktiseksi Imperiumiksi, mutta Klooniyksikön 99 jäsenet Hunter, Echo, Wrecker ja Tech kapinoivat Imperiumin käskyjä vastaan ja pakenevat, aloittaen uuden elämän palkkasotureina sekä suojellen nuorta tyttökloonia nimeltä Omega. Yksi heistä, Crosshair, kuitenkin jää Imperiumin riveihin auttaakseen näitä entisten tovereittensa jahtaamisessa.

Äänirooleissa

Alkuperäiset

Suomenkieliset 

Suomenkielisen version ohjauksesta vastaa Petri Hanttu ja käännöksestä Aki Heinlahti.

Jaksot

Ensimmäinen tuotantokausi (2021) 

|}

Lähteet

Huomioita

Viitteet

Aiheesta muualla 
 
 Star Wars: The Bad Batch Jedipediassa
 Star Wars: The Bad Batch Wookieepediassa 

2020-luvun piirrossarjat
Yhdysvaltalaiset scifi-sarjat
Disney+-alkuperäissarjat
Tietokoneanimaatiosarjat
Tähtien sota
Elokuviin perustuvat televisiosarjat
Non praevalebunt

Non praevalebunt (lat.) tarkoittaa "eivät voita". Lause on Vatikaanivaltion ja Pyhän Istuimen  L’Osservatore Romano -sanomalehden toinen motto. Ilmaisu tulee Raamatun latinankielisestä käännöksestä Versio Vulgata. Matteuksen evankeliumissa Pietari tunnustaa Jeesuksen Messiaaksi, minkä jälkeen Jeesus sanoo Pietarille: "Autuas olet sinä Simon, Joonan poika. Tätä ei sinulle ole ilmoittanut liha eikä veri, vaan minun isäni, joka on taivaissa. Ja minä sanon sinulle: Sinä olet Pietari, ja tälle kalliolle minä rakennan kirkkoni. Sitä eivät Tuonelan portit voita" (Matt. 17–18).

Jae 18 kuuluu Vulgatassa: Et ego dico tibi: Tu es Petrus, et super hanc petram aedificabo Ecclesiam meam; et portae inferi non praevalebunt adversum eam.

Lähteet

Viitteet 

Latinankieliset fraasit
Lentävät lauseet
Tunnuslauseet
Hailey Swirbul

Hailey Swirbul (s. 10. heinäkuuta 1998) on yhdysvaltalainen maastohiihtäjä.

Swirbul kilpaili maastohiihdon maailmancupissa ensimmäisen kerran Dresdenissä tammikuussa 2019. Ensimmäiset maailmancupin pisteensä hän saavutti Davosissa joulukuussa 2019 oltuaan vapaan hiihtotavan sprintissä 30:s. Kolmen parhaan joukkoon hän sijoittui ensimmäisen kerran Davosin 10 kilometrin vapaan hiihtotavan kilpailussa joulukuussa 2020 oltuaan kolmas. Kilpailuun eivät osallistuneet Pohjoismaat.

Nuorten MM-kilpailuissa Gomsissa 2018 Swirbul saavutti hopeaa 5 kilometrin perinteisen hiihtotavan kilpailussa ja pronssia 10 kilometrin yhdistelmäkilpailussa.

Lähteet 

Yhdysvaltalaiset maastohiihtäjät
Vuonna 1998 syntyneet
Elävät henkilöt
Dzinara Alimbekava

Dzinara Talgatauna Alimbekava (, , s. 5. tammikuuta 1996 Abai, Kazakstan) on valkovenäläinen ampumahiihtäjä, joka voitti viestin olympiakultaa talviolympialaisissa 2018. Henkilökohtaisilla matkoilla Alimbekava teki läpimurron kauden 2020–2021 alussa, jolloin hän sijoittui kauden kolmena ensimmäisenä viikonloppuna kaikilla henkilökohtaisilla matkoilla kymmenen parhaan joukkoon sekä otti Hochfilzenin pikakilpailussa ensimmäisen osakilpailuvoittonsa maailmancupissa. Kaksi päivää myöhemmin hän oli takaa-ajon toinen. Nove Meston jälkimmäisessä takaa-ajossa hän oli toinen. Myös Östersundin yhteislähdössä hän oli toinen. Maailmancupin kokonaiskilpailussa hän sijoittui seitsemänneksi ja takaa-ajocupissa viidenneksi. Kaudella 2021–2022 Alimbekava sijoittui Oberhofin takaa-ajossa kolmanneksi. Hän sijoittui Anterselvan yhteislähdössä toiseksi. Pekingin olympialaisissa 2022 hän oli normaalimatkalla viides, yhteslähdössä kahdestoista, pikakilpailussa viidestoista ja takaa-ajossa yhdeksästoista. Maailmancupin kokonaiskilpailussa hän sijoittui seitsemänneksi ja normaalimatkan cupissa kolmanneksi.

Alimbekavan äiti on venäläinen ja isä kazakki. Hän syntyi Kazakstanissa, mutta on asunut Valko-Venäjällä kolmivuotiaasta lähtien, ja täten hän myös edustaa Valko-Venäjää.

Lähteet

Valkovenäläiset ampumahiihtäjät
Vuonna 1996 syntyneet
Elävät henkilöt
Ingigerdin hautakivi

Ingigerdin hautakivi Maarian kirkon sakaristossa Turussa on luultavasti Suomen vanhin hautapaasi, johon on hakattu tekstiä. Ylöspäin levenevän hautakiven keskellä ovat isot kirjaimet IHC. Ne ovat lyhennys sanoista IHESUS CHRISTUS. Kiveä kiertää nauhana latinankielinen kirjoitus:

ANNO DOMINI : MILLESIMO : DUOCENTESIMO : XV/C OBIIT : INGIGERDIS . UXOR . Q°ONDA . PET . REQ'ESCAT IN PACE.

Käännettynä teksti kuuluu: "Herran vuonna 1215 [vai 1290?]  kuoli Ingigerdis, aikaisemmin Pietarin vaimo. Levätköön rauhassa".

Historia 
On arveltu, että hautakivi oli alun perin Koroisten nyt jo kadonneessa kirkossa Aurajoen rannalla, mistä se olisi siirretty Räntämäelle Maarian kirkkoon vajaan kilometrin päähän.  Markus Hiekkanen pitää kuitenkin varmana, että Ingigerdin hauta on tehty aikanaan samalla paikalla sijainneen Maarian pitäjän ensimmäisen tai toisen puukirkon alle. Maarian kivikirkko tosin on muurattu vasta vuoden 1440 jälkeen, mutta alueen kaivauksissa on löydetty 1300-luvun alkupuolen rahoja. Niiden takia on uskottavaa, että jokin varhaisemmista puukirkoista on sijainnut samalla paikalla. 

Ingigerdin kivi oli Maarian kirkon sakariston lattiakivenä vuoteen 1819 asti, jolloin se siirrettiin kirkon pääoven kynnyskiveksi. Tässä tehtävässä se sai olla vuoteen 1893 saakka, jolloin se palautettiin sakaristoon. Käyttö kynnyskivenä kulutti piirtokirjoituksen niin, ettei sitä enää voi lukea. Teksti tunnetaan kuitenkin yhdestä 1600-luvun, kahdesta 1700-luvun ja yhdestä 1800-luvun kuvauksesta.

Hautakiven ikä 
Kysymyksiä on herättänyt, pitääkö kiven vuosiluku ymmärtää vuodeksi 1215 (=XV) vai vuodeksi 1290 (=XC). Vertailussa on päädytty vuoteen 1290. Hautakiven tyyppiä vastaava kivi 1200-luvun lopulta on tuomiokirkossa Gotlannin Visbyssä. Vastaavalla reunakirjoituksella varustettuja hautakiviä ei tunneta Ruotsista ennen vuotta 1300. Lisäksi keskuskuvio IHC ilmestyy hautakiviin vasta 1200-luvun lopussa. Sanat ANNO DOMINI tavataan ensimmäisen kerran vuonna 1289 Gotlannissa. Näillä perusteilla on päätelty, että kivi on hakattu Gotlannissa 1200-luvun lopulla.

Ingigerdin henkilö 
Ingigerdin hautakivi on  satojen vuosien ajan  herättänyt kiinnostusta. Daniel Juslenius (1676–1752) on merkinnyt muistiin kansantarinan, jonka mukaan Maarian kirkon rakennutti kristityksi kääntynyt ylhäisönainen Inkeri. Tarina on nähtävästi syntynyt kyseisen hautakiven piirtokirjoituksen pohjalta. Kiven tietojen perusteella Ingigerd oli varakkaan miehen puoliso tai äiti, sillä kiven ostaminen ja kuljettaminen Gotlannista on maksanut paljon. Kirjoitus "UXOR QUONDAM PETRI" voidaan ymmärtää niin, että Ingigerdin puoliso Pietari kuoli ennen häntä. 

Ingigerd on yksi vanhimmista tunnetuista suomalaisista, Räntämäellä asunut rikas nainen, kansantarinan Inkeri, joka kääntyi kristinuskoon ja rakennutti kirkon. Turun Räntämäessä on hänen mukaansa nimettyjä paikkoja: Ingegerdinpuisto, Ingegerdinkenttä, Ingegerdinpolku ja Ingegerdinaukio.

Katso myös 

 Raision hautakivet

Lähteet

Viitteet 

Suomen muinaisjäännökset
Turun historia
Haudat ja hautamuistomerkit
Maaria
Harald Rosenberg

Harald Rosenberg (1883 – 19. tammikuuta 1931 Helsinki) oli suomalainen lehti- ja rikosvalokuvaaja.

Rosenberg aloitti valokuvausharrastuksen jo koulupoikana. Hän oli jäsenenä helsinkiläisessä ruotsinkielisessä Amatörfotografklubben (AFK)-valokuvausyhdistyksessä, joka oli perustettu 1889 ja sai oppinsa kerhon järjestämillä kursseilla. Vuonna 1900 hän teki pyöräretken Oulusta Suomussalmelle ja otti matkan aikana reportaasikuvia. Rosenberg osallistui ottamillaan autochromevärivalokuvilla syyskuussa 1907 Ateneumissa järjestettyyn Suomen toiseen yleiseen valokuvanäyttelyyn. Rosenberg toimi lehtikuvaajana Veckans Krönika ja Helsingin Kaiku-lehdissä ja vuonna 1909 hän meni Helsingin rikospoliisin palvelukseen valokuvaajaksi jatkaen kuitenkin samalla uutiskuvien ottamista lehdille.

Lähteet 

Suomalaiset valokuvaajat
Vuonna 1883 syntyneet
Vuonna 1931 kuolleet
Douglas Caé

Douglas Almeida Caé da Conceição (s. 24. lokakuuta 1987, Rio de Janeiro Brasilia) on brasilialainen jalkapalloilija, joka edustaa Ykkösessä pelaavaa IF Gnistania. Hän on pelipaikaltaan hyökkääjä. Hän on pelannut maiden pääsarjaa Suomessa VPS:n riveissä sekä myös Perussa, Nicaraguassa ja Saudi-Arabiassa. 

Douglas Caé pelasi 2010-luvulla Brasilian alemmilla sarjatasoilla. Vuonna 2018 siirtyi Suomen Veikkausliigaan Vaasan Palloseuran (VPS) riveihin. Sitä ennen hän oli pelannut parhaimmillaan kaudella 2016 toiseksi korkeinta Brasilian sarjatasoa Rio de Janeiron Americanon riveissä. Vuoden 2013 aikana hän pelasi Perussa CD Walter Ormeñon riveissä.

Vaasan vuoden jälkeen Caé pelasi kaudella 2018-2019 Nicaraguan pääsarjaa Real Estelí FC:n joukkueessa ja sen jälkeen kaudella 2019-2020 Saudi-Arabiassa AL Jeel Club -joukkueessa, mutta palasi syyskesällä 2020 Suomen Ykkösen IF Gnistanin ja olikin seitsemällä maalilla Gnistanin paras maalintekijä. Lisäksi oli keskeisiä pelaajia edesauttamasa Gnistanin pysymistä Ykkösessä. Caé teki Gnistanin kanssa syksyllä 2020 jatkosopimuksen kaudesta 2021.

Lähteet

Brasilialaiset jalkapalloilijat
Vuonna 1987 syntyneet
Elävät henkilöt
Juha Laukkanen (nukkenäyttelijä)

Juha Laukkanen (s. 1960 Kuopio) on suomalainen nukketeatteritaiteilija ja teatterinjohtaja. Hän perusti Nukketeatteri Sytkyt 1980-luvulla Kuopiossa. Juha Laukkanen valittiin 1994 YK:n lastenapujärjestö Unicefin hyvän tahdon lähettilääksi.

Lähteet 

Suomalaiset nukeillanäyttelijät
Suomalaiset teatterinjohtajat
Vuonna 1960 syntyneet
Elävät henkilöt
Brian Houston

Brian Houston (s. 17. helmikuuta 1954, Auckland Uusi-Seelanti) on australialainen pastori ja evankelista. Houston tunnetaan erityisesti Hillsong Churchin perustajana ja johtavana pastorina. Houston toimi vuosina 1997–2009 Australian Christian Churches-järjestön puheenjohtajana.

Brian Houstonin vanhemmat ovat Frank Houston ja Hazel Houston. Houstonin vanhemmat toimivat Pelastusarmeijan upseereina Uudessa-Seelannissa. Brian Houstonin ollessa kolmevuotias, perhe liittyi helluntaiseurakuntaan. Brian Houston on ollut naimisissa vuodesta 1977 Bobbie Houstonin kanssa. Heillä on kolme lasta: Joel, Ben ja Laura.

Teokset 
Brian Houston on kirjoittanut seuraavat teokset:
 How to Live a Blessed Life, 2002.
 How to Flourish in Life, 2003.
 How to Make Wise Decisions, 2004.
 How to Live in Health & Wholeness, 2005.
 Selah, 2006.
 For this Cause, 2006.
 Selah 2, 2007.
 For this I was Born, 2008.
 
 There is More, 2018.

Lähteet 

Evankelistat
Vuonna 1954 syntyneet
Australialaiset papit
Elävät henkilöt
FCA Giorgio -pohjalevy

FCA Giorgio -pohjalevy on Fiat Chrysler Automobilesin kehittämä pohjalevy taka- ja nelivetoisille autoille. Se korvasi edeltäneen GM/Fiat Premium -pohjalevyn. Giorgio-pohjalevy tuli ensimmäisenä käyttöön Alfa Romeon kahdessa uudessa takavetoisessa mallissa.

Mallit 

 Alfa Romeo Giulia (2015–)
 Alfa Romeo Stelvio (2016–)
 Jeep Grand Cherokee (WL) (2021–)
 Maserati Grecale (tulossa)

Alfa Romeo
Autojen pohjalevyt
Uskonto Bruneissa

Brunein merkittävin uskonto on islam, johon CIA World Factbookin mukaan kuului 78,8% väestöstä vuonna 2011. Se on myös maan virallinen uskonto. Kristittyjä oli 8,7%, buddhalaisia 7,8% ja muita uskontoja, muun muassa luonnonuskontoja, kannatti 4,7%.

Ihmisten etninen tausta vaikuttaa merkittävästi siihen, mitä uskontokuntaa he edustavat. Vuoden 2016 virallisten tilastojen mukaan väestöstä oli etnisesti malaijeja 66%, ja valtio olettaa näiden kaikkien olevan muslimeja. Kiinalaisia on noin 10% väestöstä osan heistä ollessa maan kansalaisia, osa taas on pysyviä asukkaita ilman kansalaisuutta. Kiinalaisista 65% on buddhalaisia ja 20% kristittyjä. Alkuperäiskansoihin kuten dusuneihin, visayoihin ja muruteihin kuuluu noin 4% väestöstä ja heistä arviolta 50% on muslimeja, 15% kristittyjä ja loput edustavat muita uskontokuntia, muun muassa alueen perinteisiä uskontoja. Loput 20% väestöstä sisältävät ulkomaalaissyntyiset työntekijät, jotka ovat pääosin Indonesiasta, Filippiineiltä ja Etelä-Aasiasta. Virallisten tilastojen mukaan näistä väliaikaisista ja pysyvistä asukkaista noin puolet on muslimeja, yli neljäsosa kristittyjä ja 15% buddhalaisia.

Vuonna 2014 Brunei otti käyttöön šaria-lain rangaistusasteikon ensimmäisen tason, joka laajensi voimassa olevia rajoituksia pienemmille uskonnollisille rikkomuksille kuten syöminen ramadanin aikana, ristiinpukeutuminen sekä eri sukupuolta olevien naimattomien ihmisten fyysinen läheisyys. Samalla ilmoitettiin, että taso 2 on tarkoitus ottaa käyttöön vuonna 2017 ja taso 3 vuonna 2018. Taso 2 sisältää ruumiillisia rangaistuksia, kuten varkaan käden amputoinnin, ja taso 3 sisältää islamista luopuneen kivittämisen kuoliaaksi. Tasot 2 ja 3 otettiin käyttöön Bruneissa vuonna 2019.

Lähteet 

Brunei
Uskonto maittain
Luettelo vuonna 1930 kuolleista henkilöistä



Tammikuu 
 24. tammikuuta – Antero Ahde, suomalais-yhdysvaltalainen sanomalehdentoimittaja (s. 1880)
 24. tammikuuta – Rebecca Latimer Felton, yhdysvaltalainen kirjailija, lehtori, sosiaalireformisti ja demokraattisen puolueen poliitikko (s. 1835)

Helmikuu 
 23. helmikuuta – Juho Zitting, suomalainen maanviljelijä ja valtiopäivämies (s. 1854)
 28. helmikuuta – Juan Aberle, italialais-elsalvadorilainen säveltäjä (El Salvadorin kansallislaulu) (s. 1846)

Maaliskuu 
 29. maaliskuuta – Gustaf Kivistö, suomalainen opettaja ja toimittaja (s. 1865)

Huhtikuu 
 3. huhtikuuta – Emma Albani (synt. Marie-Louise-Cécile-Emma Lajeunesse), kanadalainen oopperalaulaja (s. 1847)
 21. huhtikuuta – Robert Bridges, brittiläinen runoilija (s. 1844)
 22. huhtikuuta – Jeppe Aakjær, tanskalainen kirjailija ja runoilija (s. 1866)
 28. huhtikuuta – Niilo Aspegren, suomalainen taidemaalari (s. 1894)

Toukokuu 
 17. toukokuuta – Karl Oskar Fontell, suomalainen pappi, opettaja, valtiopäivämies ja rovasti (s. 1853)

Kesäkuu 
 9. kesäkuuta – Onni Alhonen, suomalainen taidemaalari (s. 1897)
 30. kesäkuuta – Antti Punttala, suomalainen maanviljelijä, valtiopäivämies ja herastuomari (s. 1846)

Heinäkuu 
 1. heinäkuuta – Maximilian Njegovan, kroatialainen sotilas, meriupseeri ja Itävalta-Unkarin laivaston komentaja ensimmäisessä maailmansodassa 1917–1918 (s. 1858)
 15. heinäkuuta – Leopold Auer, unkarilainen viulisti, opettaja, kapellimestari ja säveltäjä (s. 1845)
 24. heinäkuuta – Santeri Alkio, suomalainen poliitikko, Suomen sosiaaliministeri 1917–1920, kansanedustaja (Maalaisliitto), kirjailija, Maalaisliiton perustaja ja puheenjohtaja 1918–1919 ja Ilkan päätoimittaja 1906–1930 (s. 1862)

Elokuu 
 10. elokuuta – Kaarola Avellan, suomalainen näyttelijä ja puhe- ja näyttämötaiteen opettaja (s. 1853)

Syyskuu 
 2. syyskuuta – Joseph Alzin, luxemburgilainen painonnostaja ja olympiamitalisti (s. 1893)
 4. syyskuuta – Vladimir Arsenjev, venäläinen tutkimusmatkailija, kirjailija ja upseeri (s. 1872)
 25. syyskuuta – Abram Arhipov, venäläinen taidemaalari (s. 1862)

Lokakuu 
 11. lokakuuta – Gunnar Alléen, suomenruotsalainen toimittaja ja kirjailija (s. 1885)
 23. lokakuuta – Joe Aiello, amerikanitalialainen mafioso ja henkirikoksen uhri (s. 1890 tai 1891)

Joulukuu 
 25. joulukuuta – Jakob Mändmets, virolainen kirjailija (s. 1871)

Tuntematon päivämäärä 
 Alma Ahlman, suomalainen laulaja ja näyttelijä (s. 1880)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1930
Luettelo vuonna 1933 kuolleista henkilöistä



Tammikuu 
 8. tammikuuta – Anna Sarlin, suomalainen laulunopettaja (s. 1862)
 9. tammikuuta – Daphne Akhurst, australialainen tennispelaaja (s. 1903)
 14. tammikuuta – Emanuel Aromaa, suomalainen suutari, poliitikko ja kansanedustaja (SDP) (s. 1873)
 26. tammikuuta – Sulho Aavikko, suomalainen näyttelijä (s. 1886)

Helmikuu 
 7. helmikuuta – Albert Apponyi, unkarilainen kreivi ja poliitikko (s. 1846)
 14. helmikuuta – Ilmari Ahma, suomalainen kirjallisuuden suomentaja (s. 1884)

Maaliskuu 
 4. maaliskuuta – Julius Ailio, suomalainen senaattori, poliitikko, Suomen opetusministeri 1926–1927, kansanedustaja (SDP) ja arkeologi (s. 1872)
 6. maaliskuuta – Alexandrine Armfelt, suomalais-venäläinen säveltäjä (s. 1866)
 11. maaliskuuta – Karl Viktor Paasivirta, suomalainen opettaja, maanviljelijä ja valtiopäivämies (s. 1854)
 15. maaliskuuta – Väinö Ossian Anthoni, suomalainen tuomari, Rauman pormestari 1906–1915, varatuomari, oikeusneuvosmies ja laamanni (s. 1868)
 18. maaliskuuta – Luigi Amedeo, italialainen tutkimusmatkailija, Espanjan kuninkaan Amadeus I:n poika ja Italian laivaston komentaja 1914–1917 (s. 1873)

Huhtikuu 
 1. huhtikuuta – Salvador Rueda, espanjalainen runoilija (s. 1857)
 3. huhtikuuta – Aimé Rutot, belgialainen arkeologi (s. 1847)
 4. huhtikuuta – P. A. Sahlstén, suomalainen lyseon rehtori ja oppikirjojen tekijä (s. 1861)
 7. huhtikuuta – Kaarle Stefan, Itävallan arkkiherttua ja Itävalta-Unkarin laivaston suuramiraali (s. 1860)

Toukokuu 
 3. toukokuuta – Anton Alfthan, suomalainen Suomen Sokeri Oy:n johtaja 1919–1927 ja vuorineuvos (s. 1856)
 13. toukokuuta – Paul Ernst, saksalainen kirjailija (s. 1866)

Kesäkuu 
 29. kesäkuuta – Roscoe Arbuckle, yhdysvaltalainen mykkäelokuvanäyttelijä, koomikko, ohjaaja ja käsikirjoittaja (s. 1887)

Heinäkuu 
 24. heinäkuuta – Eero Alpi, suomalainen näytelmäkirjailija, toimittaja ja suomentaja (s. 1885)

Elokuu 
 27. elokuuta – Hugo Kalima, suomalainen maanviljelijä, toimittaja ja valtiopäivämies (s. 1851)
 30. elokuuta – Kustaa Ahmala, suomalainen kirvesmies, poliitikko ja kansanedustaja (SDP) (s. 1867)

Lokakuu 
 5. lokakuuta – Renée Adorée (oik. Jeanne de la Fonte), ranskalainen näyttelijä (s. 1898)
 lokakuussa – Helena Sarno, suomalainen kirjailija (s. 1892)

Marraskuu 
 22. marraskuuta – Eemeli Korpivaara, suomalainen sotaylituomari, varatuomari ja korkeimman oikeuden oikeusneuvos (s. 1883)

Joulukuu 
 14. joulukuuta – Lauri Vilho Laitinen, suomalainen maanviljelijä, nimismies ja valtiopäivämies (s. 1858)
 25. joulukuuta – Bertel Alanco, suomalainen taidemaalari (s. 1888)

Tuntematon päivämäärä 
 Juhana Heikki Ala-Hanho, suomalainen maanviljelijä ja valtiopäivämies (s. 1843)

Katso myös 

 Wikipedia:Henkilön kuolintiedon lisääminen
 Wikiprojekti:Henkilöartikkeleiden syntymä- ja kuolinvuosiluokat
 Wikipedia:Wikidata/Äskettäin kuolleita

1933
Hiidensaaren luonnonsuojelualue

Hiidensaaren luonnonsuojelualue on Iitin kunnassa sijaitseva Natura-2000-luonnonsuojelualue. Hiidensaari sijaitsee Pyhäjärvellä Iitin koilliskulmassa. Hiidensaarelle pääsee Hiidensaarentietä pitkin Keidaslahden eteläpuolelta. Hiidensaarella on runsaasti vapaa-ajanasutusta. Hiidensaaren rannoista suurin osa ei kuulu luonnonsuojelualueeseen.

Hiidensaaren luonnonsuojelualue on toteutettu luonnonsuojelulain perusteella.

Suojelukohdeluontotyypit 
Alue käsittää monentyyppisiä luontokohteita:

Nähtävyydet ja tapahtumat 
Hiidensaaressa sijaitsee Hiidenvuori. 

Hiidenvuorella on muinaislinnan paikka. Hiidenvuori on noin 65 metrin korkeudella Pyhäjärven pinnasta. 

Iitin Musiikkijuhlat järjestää päätöskonserttinsa yöllä Hiidenvuorella. Ensimmäinen tapahtuma järjestettiin Hiidenvuorella jo 5. heinäkuuta 1914. Seuraavan kerran Hiidenvuoren yökonsetti järjestetään 19. kesäkuuta 2021 kello 23 esiintyjinään mezzosopraano Monica Groop, pianisti Folke Gräsbeck ja bassobaritoni Juha Kotilainen.
Hiidensaari sijaitsee Heinolan–Kuusankosken Voikkaan melontareitillä. Siellä on matkailupalveluita, kuten polkuja, käymälä ja tulisijallinen taukotila.

Katso myös 
 Iitin luonto
 Luettelo Suomen Natura 2000 -alueista

Lähteet 

Iitin kulttuuri
Iitin luonto
Iitin historia
Suomen Natura-alueet
Iitin luonto

Iitin luonto koostuu monista kohteista. Iitin kunnassa on muun muassa seitsemän Natura-2000 -luonnonsuojelualuetta pelkästään Iitin kunnan alueella, kaksi myös Heinolaan ja yksi Kouvolaan ulottuen.

Natura-2000

Arrajoki

Arrajoki on Iitissä kulkeva joki, minkä valuma-alue (14.16) kuuluu Kymijoen päävesistössä 2. jakovaiheen vesistöalueeseen. Arrajoen luonnonsuojelualue on Natura-2000 -tunnukseltaan FI0404004. Arrajokea käytetään muun muassa vapaa-ajankalatukseen, kuten pilkkimiseen.

Hiidensaari

Hiidensaari on vapaa-ajanasuttu saari, missä on 60 metrin korkeuteen Kymijoen pinnasta kohoava Hiidenvuori, missä järjestetään Iitin musiikkiviikon päätteeksi yökonsertti vuosittain. Hiidenvuori on muinainen linnavuori. Hiidenvuorella ja sen ympärillä on Hiidensaaren luonnonsuojelualue.

Sjögrenin mäki

 
Sjögrenin mäki on maisemamaakunnallisesti Lounais-Savon järviseutuun kuuluva kallioinen laidunniitty ja mäki Sitikkalantien pohjoispuolella. Laidun on aidattu perinteisesslä riukuaidalla. Mäellä on Anders Johan Sjögrenin muistokivi. Sjögrenin mäen kedolla kasvaa silmällä pidettävistä (NT) kukkalajeista ketoneilikoita ja muista lajeista viherjäsenruohoja, hopeahankikkeja sekä mäkitervakoita. Mäen alaosassa kasvaa tuoreella niityllä voikukkia, koiranputkia ja nokkosia. Vielä 1990-luvulla tavattua ketonoidanlukkoa ei ole havaittu enää toukokuun 2014 lopulla. Aluetta käytetään hevoslaitumena.  Alueella on myös hietalemmikeitä, nurmitatareita ja peurankelloja.

Lähteet
Sjögrenin mäki

Sjögrenin mäki on maisemamaakunnallisesti Lounais-Savon järviseutuun kuuluva kallioinen laidunniitty ja mäki Sitikkalantien pohjoispuolella. Laidun on aidattu perinteisesslä riukuaidalla. Mäellä on Anders Johan Sjögrenin (1794-1855) muistokivi. 

Sjögrenin mäen kedolla kasvaa silmällä pidettävistä (NT) kukkalajeista ketoneilikoita ja muista lajeista viherjäsenruohoja, hopeahankikkeja sekä mäkitervakoita. Mäen alaosassa kasvaa tuoreella niityllä voikukkia, koiranputkia ja nokkosia. Vielä 1990-luvulla tavattua ketonoidanlukkoa ei ole havaittu enää toukokuun 2014 lopulla. Aluetta käytetään hevoslaitumena.  Alueella on myös hietalemmikkejä, nurmitattaria ja peurankelloja.

Sjögrenin mäen lajeja

Lähteet 

Iitin luonto
Suomen luonnonsuojelualueet
Kristinusko Amerikassa

Englannista ja Skotlannista Amerikkaan tulleet puritaanit kuuluivat anglikaaniseen kirkkoon. Puritanismin arvot vaikuttavat yhä nykyään amerikkalaiseen uskonnollisuuteen. 

Yhdysvalloissa väestöstä noin 70 prosenttia on kristittyjä. Kristinuskon kannattajamäärä vaihtelee alueittain. Eteläisissä osavaltioissa kristittyjä on noin 75% väestöstä ja koillisissa osavaltioissa taas 65%. Yhdysvaltojen uskonnot pitkälti ovat tulleet siirtolaisten kautta. Uskonnot ovat jatkuneet edelliseltä sukupolvelta seuraavalle. Katolisia Amerikkaan on tullut katolisista maista, kuten Irlannista tai Italiasta. Luterilaisuus on levinnyt Yhdysvaltojen pohjoisiin valtioihin pohjoismaisten ja saksalaisien siirtolaisten myötä. Kanadan asukkaista 67,3 prosenttia eli noin 22,1 miljoonaa ihmistä on kristittyjä, heistä yli puolet katolisia.

Yhdysvalloissa kristinusko on ollut pitkälti protestanttista ja Yhdysvallan protestanttiset ryhmät ovat jakautuneet evankelisiin kirkkoihin, valtavirran protestanttisiin kirkkoihin ja perinteisiin afroamerikkalaisiin.

Yhdysvalloissa on syntynyt jälkeenpäin uskonnollisia liikkeitä, jotka pitävät itseään kristillisinä, kuten esim. Jehovan todistajat. Perinteiset kristilliset kirkot eivät pidä näitä kristillisinä.

Kristinusko Etelä-Amerikassa 
Kristinusko on tullut Etelä-Amerikkaan eurooppalaisten mukana 1400-luvulla. Alkuperäiskansaa käännyttiin pakolla katolisiksi. Kristinusko sekoittui alkuperäiskansojen uskontojen kanssa.

Kristinusko on politiikassa ollut vallanpitäjien puolella 1800-luvulle asti. 1900-luvun sisällissotien aikana Etelä-Amerikassa kirkko ei ottanut politiikkaan kantaa ja sen takia kirkon valtaa rajoitettiin ja omaisuutta vietiin. Nykyään kirkot tekevät sosiaalityötä, jolla pyritään edistämään demokratiaa.

2013 katolisen kirkon paaviksi valittiin ensimmäistä kertaa Etelä-Amerikasta. Paavi Franciscuksen valinta on nostanut esiin kristinuskon merkitystä Euroopan ulkopuolella.

Lähteet 

Amerikka
Amerikka
Hindulainen taide

Hindulainen taide on olennainen osa Intiasta peräisin olevaa hindulaisuutta. Taiteen merkitys on tässä uskonnossa melko suuri, sillä hindulaisuuden jumalia kuvataan jumalapatsaiden sekä maalausten avulla. Maalauksissa ja patsaissa tärkeimpänä osana on jumalten silmät, sillä niiden avulla uskotaan jumaliin saatavan vastavuoroinen katsekontakti niin että ihminen katsoo jumalaa ja jumala puolestaan ihmistä. Darsana eli jumalan ja ihmisen katsekontakti onkin hindulaisten yleisin temppeliriitti.

Hindulaisessa taiteessa vallitsevat tarkat säännöt, jotka koskevat esimerkiksi jumalten asentoja, mittasuhteita ja värejä. Jumalat tulee esittää tiettyjen symbolisten esineiden tai asioiden kanssa; esimerkiksi Shiva-jumalalla kuvataan olevan neljä kättä. Käsien asennoilla on monia symbolisia merkityksiä.

Lähteet 

Hindulaisuus
Uskontolukutaito

Uskontolukutaito () on kyky osata lukea, arvioida, tulkita ja viestiä erilaisia katsomuksiin liittyviä tapoja ilmaista uskontoa kuten kuvia, rituaaleja,  symboleita ja tekstejä. Uskontolukutaito antaa ihmisille kyvyn tulkita ja tunnistaa uskontoja niin julkisessa tilassa, poliittisesti että yksilöiden kannalta. Uskontolukutaitoa käyttäessa pyritään kuitenkin välttämään uskonnollistamista ja pyritään sen sijasta käyttämään opittua kykya tulkita ja arvioida uskontoja neutraalisti.   

Uskontolukutaito on jaettu nykypäivänä kolmeen osaan: Ensimmäisen mukaan uskonto liittyy kulttuuriin (Diane L. Mooren näkemys). Toisessa näkökulmassa painotetaan uskontososiologista ajattelumallia, johon liitetään myös tietämys uskonnollisista traditioista (Gracie Davien näkemys). Kolmanessa näkökulmassa tuodaan esille uskontoteologia, ja siinä ilmenevät uskontodialogia sekä uskonnollisten yhteisöjen kanssa toimiva yhteistyö (Esko Kähkösen näkemys).

Lähteet 

Uskonto
Pierre Lacroix

Pierre Lacroix (3. elokuuta 1948 Montreal Quebec Kanada – 13. joulukuuta 2020 Las Vegas Nevada Yhdysvallat) oli kanadalainen jääkiekkovaikuttaja ja kaksinkertainen Stanley Cup–voittaja.

Lacroixilla ei ollut itsellään pelaajataustaa. Valmentajan uransa hän aloitti kaudella 1973–1974 QMJHL–junioriliigassa pelanneen Laval National-joukkueen päävalmentajana. Kaudelle 1994–1995 Lacroix nimettiin Quebec Nordiquesin General Manageriksi. Kauden päätteeksi joukkue muutti Kanadasta Yhdysvaltain puolelle Denveriin ja muutti nimensä Colorado Avalancheksi. Lacroix toimi Colorado Avalanchen GM:na kauden 2005–2006 loppuun, jonka jälkeen hän toimi seitsemän kautta joukkueen presidenttinä. Vielä kaudella 2013–2014 hän toimi Avalanchen Senior Adviserin tehtävässä.

Lacroixin johdolla Colorado Avalanche voitti NHL:n mestaruuden eli Stanley Cupin vuosina 1996 ja 2001.

Lacroix kuoli koronaviruksen aiheuttamaan sairauteen Las Vegasissa 13. joulukuuta 2020.

Muuta 
Pierre Lacroixin poika Éric Lacroix on uransa päättänyt NHL-jääkiekkoilija ja jääkiekkovaikuttaja. Ericin poika Max pelaa juniorijääkiekkoa Coloradossa.

Lähteet

Kanadalaiset jääkiekkovalmentajat
Vuonna 1948 syntyneet
Vuonna 2020 kuolleet
Adolf Törneros

Adolph (Adolf) Törneros (1794–1839) oli ruotsalainen kielitieteilijä, professori ja kirjailija. Hän julkaisi tutkimuksia klassisen filologian alalta. Kirjallisuushistoriallista merkitystä on kirjeitä ja päiväkirjoja sisältävällä Törnerosin kaksiosaisella teoksella Bref och dagboksanteckningar (1840–1842, laajennettu painos 1890–1891). Hänen esteettisille näkemyksilleen ja maailmankuvalleen oli keskeistä yhteys fosforisteihin.

Lähteet 

Ruotsalaiset professorit
Ruotsalaiset kielitieteilijät
Rehtorit
Vuonna 1794 syntyneet
Vuonna 1839 kuolleet
An nescis, mi fili, quantilla prudentia mundus regatur

An nescis, mi fili, quantilla prudentia mundus regatur (lat.), suomeksi ”Tietäisitpä, poikani, miten vähällä järjellä maailmaa hallitaan”. Sanat on pantu Ruotsin valtakunnankanslerin Axel Oxenstiernan (1583–1654) suuhun, kun hän rohkaisi Westfalenin rauhanneuvotteluihin lähtevää poikaansa Johania. Tämä oli epäillyt omia kykyjään kokeneiden valtiomiesten ja diplomaattien seurassa. Latinisti Reijo Pitkärannan mukaan lause voi olla peräisin myös paavi Julius II:lta (1503–1513).

Lähteet

Viitteet 

Latinankieliset fraasit
Lentävät lauseet
Neo (nimi)

Neo on miehen etunimi. Se merkitsee ’uutta’ ja ’nuorta’:  useissa sivistyssanoissa esiintyvä etuliite neo- tulee kreikan kielen sanasta neos.

Digi- ja väestötietoviraston mukaan Neo on vuoteen 2020 mennessä ollut Suomessa virallisena etunimenä noin 610–620 miehellä ja noin 10–20 naisella. Pelkästään 2010-luvulla on syntynyt noin 470 Neoa. Nimen yleistymiseen on mahdollisesti vaikuttanut elokuva Matrix (1999), jossa on tämänniminen päähenkilö.

Vuodesta 2020 alkaen Neolla on ollut nimipäivä suomenruotsalaisessa kalenterissa 12. syyskuuta.

Kuvitteellisia Neoja
 Neo Cortex, hahmo Crash Bandicoot -videopeleissä
 Neo, hahmo Matrix-elokuvasarjassa

Lähteet

Aiheesta muualla
 Etunimien taivutus: Neo (Kotimaisten kielten keskuksen verkkojulkaisu)

Etunimet
Fredrik Vetterlund

Fredrik Mauritz Vetterlund (1865–1960) oli ruotsalainen kriitikko ja runoilija: Hän on kirjoittanut lyriikkaa, joka muistuttaa aikaisempien ruotsalaisten romantikkojen runoutta. Hän on kohdistanut huomiota kirjallisuushistorioitsijana ja esseistinä Ruotsin uusromantikkoihin, erityisesti Per Daniel Amadeus Atterbomiin.

Vetterlund oli Lundin yliopistossa dosenttina 1902–1910 ja Tukholman yliopistossa 1911–1918. Hän oli Aftonbladetin kirjallisuuskriitikko 1900–1924.

Vetterlundin tytär oli näyttelijä Inga-Bodil Vetterlund.

Tuotantoa ei ole suomennettu.

Lähteet

Aiheesta muualla

 Vetterlund, Fredrik, Vem är det 1955, Norstedt 1955 (sisältää luetteloa tuotannosta) Runeberg.org

Ruotsalaiset runoilijat
Ruotsalaiset kriitikot
Vuonna 1865 syntyneet
Vuonna 1960 kuolleet
Richard Teschner

Richard Teschner (22. maaliskuuta 1879 – 4. heinäkuuta 1948) oli tšekkiläistaustainen itävaltalainen nukettaja. Hän oli ensimmäisiä jaavalaista nukketeatteria hyödyntäneitä eurooppalaisia. Teschnerin työllä oli merkittävä vaikutus siihen, että mainettaan välillä menettänyt nukketeatteri tuli Euroopassa ja Yhdysvalloissa jälleen suosituksi.

Elämäkerta 
Teschner syntyi Karlsbadissa Itävalta-Unkarissa vuonna 1879 ja opiskeli taidetta Prahassa vuodesta 1896 alkaen. Vuonna 1900 hän siirtyi lyhyeksi aikaa Wieniin, mutta palasi seuraavana vuonna Prahaan, missä hänestä tuli arvostettu nukeillanäyttelijä ja näyttämösuunnittelija. Vuonna 1908 Teschner ohjasi Pelléas et Mélisanden ensimmäisen saksankielisen näytöksen. Seuraavana vuonna hän palasi Wieniin, missä asui loppuelämänsä.

Vuonna 1911 Teschner matkusteli Hollannissa ja kiinnostui siellä näkemistään jaavalaisista nukeista, joita ohjailtiin käsiin kiinnitettyjen tikkujen avulla. Teschner alkoi hyödyntää aihetta omassa taiteessaan ja kehitteli esimerkiksi gorillanuken, jonka huulet vetäytyivät paljastaen otuksen hampaat. Tikkujen ja lankojen yhdistelmällä Teschner onnistui luomaan nukkeja, joiden raajat liikkuivat eläväisesti ja kasvot kykenivät ilmaisemaan monenlaisia tunteita. Vuoteen 1948 mennessä Teschner oli valmistanut noin 140 nukkea. Tyypillinen nukke oli noin 30–40 senttimetriä korkea, yksityiskohtaisesti koristeltu ja wieniläisen jugendin innoittamaan sarongiin puettu. Teatterin ohella nukkeja esiteltiin vuodesta 1920 alkaen myös museoissa.

Vuodesta 1932 alkaen Teschner hyödynsi nukketeatterissa peilejä, jotka laajensivat perinteisesti varsin ahdasta näyttämötilaa. Peilit mahdollistivat myös erilaisten valaistustehosteiden ja silmänkääntötemppujen käytön.

Teschner kuoli Wienissä Itävallassa vuonna 1948. Hänen vaimonsa Emma Bacher-Paulik jatkoi tämän jälkeen nukketeatteriesityksiä. Nykyään Teschnerin töitä on esillä Wienin teatterimuseossa.

Populaarikulttuurissa 
Gustav Meyrinkin romaanissa Golem esiintyy Teschnerin inspiroima ”Nukettaja Zwakh” -niminen hahmo. Meyrink ja Teschner tutustuivat asuessaan Prahassa 1900-luvun alussa ja joivat usein yhdessä.

Lähteet 

Itävaltalaiset taiteilijat
Nukeillanäyttelijät
Vuonna 1897 syntyneet
Vuonna 1948 kuolleet
M51 (ohjus)

M51 on ranskalainen monikärkinen, pitkän kantaman ydinohjus (SLBM, ransk. MSBS: Mer-Sol-Balistique-Strategique). Se on tyyppiä MIRV. Ohjusase otettiin käyttöön vuonna 2010. Sillä on suoritettu laukaisukokeita vuodesta 2006. M51-luokan ohjukset ovat laukaistavissa ydinsukellusveneistä (SSBN), joita Ranskan laivastolla on palveluksessa 4 kappaletta. Ne ovat Triomphant-luokan sukellusveneitä. Yhteen ohjukseen voidaan ladata 6-10 kappaletta ydinkärkiä. Ne sisältävät myös harhautusmaaleja eli valekärkiä, joissa ei ole ydinräjähdettä. Niiden tarkoituksena on parantaa ohjusten läpäisevyyttä eli toimia penetraation apuina. Aiempien versioitten räjäytysteho on 110 kilotonnia, mutta myöhempien 100 kT. Ranska on alentanut ydinkärkiensä tuhovoimaa.

M51 -tyypin ydinohjusten odotetaan olevan palveluksessa, aina 2040-luvulle saakka. Ohjuksen kantama on vähintäin 6 000 km, mutta ehkä jopa 11 000 km. Ohjustyypin edeltäjä on M4 ja sen kehittyneempi variantti M45, joka on edelleen palveluksessa 2020-luvun alussa.

Laukaisupainon omamassa on 52 000 kg, läpimitta 2,3 metriä ja pituus 12,0 metriä. Inertiaalinen ohjautus tuo arviolta 150 - 200 metrin osumatarkkuuden (CEP). Ohjuksen valmistaja on Ariane Group. Kiinteätä ajoainetta käyttävät ohjukset ovat kolmivaiheisia, ja niissä on aerospike, eli antennin kaltainen kappale kärjessä, joka pienentää ilmanvastusta. Ydinkärkien nimet ovat muutettu osittain, aiempaan käytäntöön viitaten. Ne ovat: TNO (Tête nucléaire océanique) ja TN75. Ydinkärjet sisältävät turvallisuuskomponentteja, jotka estävät ennen aikaisen tai tahattoman laukeamisen. Ohjus yltää 25 Machin nopeuteen.

Ranska nojautui aikaisemmin Force de frappe-sotadoktriiniin, joka oli kolmikantainen. Vuoden 1993 ydinsulkusopimus kuitenkin kielsi siltä lyhyen kantaman taktiset ja keskikantaman maalle laukaisusiiloihin sijoitetut ydinaseet. Näin Ranskalle jäi laivaston ydinohjusten (M45 ja M51) lisäksi ASMP-ohjukset.

Lähteet
http://www.astronautix.com/m/msbsm51.html
https://fas.org/nuke/guide/france/slbm/m-4.htm
https://fas.org/nuke/guide/france/slbm/m-20.htm
https://www.globalsecurity.org/wmd/world/france/nuke.htm
https://missilethreat.csis.org/missile/m45/
https://nuclearweaponarchive.org/France/FranceArsenalDev.html
http://www.russianspaceweb.com/msbs.html
https://web.archive.org/web/20070704184409/http://web.ukonline.co.uk/aj.cashmore/.weapons/france/.slbm.html

Viitteet 

Ranskalaiset ohjukset
Ranskan ydinaseet
Rinkebyn koululakko 1984

Rinkebyn koululakko vuonna 1984 oli suomalaisten maahanmuuttajien järjestämä toimenpide Tukholman Rinkeby-lähiössä, jolloin he pitivät lapsiaan kotona koulusta viiden viikon ajan. Lakko toteutettiin vastauksena suunnitelmille lakkauttaa kaikki suomenkielinen opetus Rinkebyssä, missä suurin osa asukkaista oli etnisiä suomalaisia.

Tausta 
Vuosina 1950–1980 noin puoli miljoonaa Suomen kansalaista muutti Ruotsiin etsimään työtä ja asuntoa, mikä puuttui sodanjälkeisestä köyhästä Suomesta. Suomalaisen maahanmuuton lisääntyessä asenne suomalaisiin muuttui yhä vihamielisemmäksi. Suomi nähtiin uhkana homogeeniselle Ruotsin valtiolle. Täten esiteltiin integraatiomalli, jonka mukaan suomalaiset oppilaat sijoitettaisiin neljäsluokalta lähtien ruotsinkielisiin luokkiin, harjoitteluaineitten ja matematiikan oppitunneilla. Kuudesluokkalaisia opetettaisiin vain suomen ja englannin oppitunneilla suomeksi. Ruotsin kielen oppitunnissa suomalaiset oli tarkoitus erottaa toisistaan ja suomen käyttöä rangaistava. Koululakko alkoi 16. tammikuuta 1984 vastauksena siihen, mikä suomalaisten vanhempien mukaan oli Suur-Ruotsin assimilaatiopolitiikkaa.

Tapahtumien kulku 
Yli puolet alueen suomalaisista perheistä osallistuivat lakkoon, ja johtavassa asemassa olivat naiset, jotka olivat asuneet Ruotsissa yli 10 vuotta. Monet olivat naimattomia. Useimmat olivat töissä terveydenhuolto- tai lastenhoitoalalla. Lakkoa ohjattiin vanhempainkokouksien kautta. Yhteensä 12 vanhempaa, kaksi kustakin luokasta, osallistuivat näihin kokouksiin. Näistä neljä muodostivat tiedotusosaston, jonka kautta lakosta kerrottiin medialle.

Lakon aikana vapaaehtoiset opettivat lapsia Suomi-Seuran tiloissa ja jäsenien kotona. Opettajat olivat lakon kannalla olevia opettajia, suomenkielisen kansanopiston opiskelijoita, opettajakorkeakoulun harjoittelijoita tai vapaaehtoisia vanhempia.

Lopuksi viiden viikon lakon jälkeen, 7. maaliskuuta 1984, lakko päättyi kompromissiin, jonka mukaan integraatiomalli hylättiin, ja sen paikalle kehitettiin uusi malli, jossa teoreettisten aiheiden opiskelijoita opetettiin ensin suomeksi, sitten ruotsiksi samasta aiheesta. Lakko sai paljon huomiota ja aiheutti jännitteitä Ruotsin sosiaalidemokraattien ja SDP:n, koska he eivät olleet samaa mieltä asiasta. Lakkoajan aikana kansallismieliset ruotsalaiset levittivät myös myyttejä siitä, että suomalaiset vaativat, että Ruotsista tehtäisiin virallisesti kaksikielinen maa.

Tukitoimenpiteet 
Lakko sai tukea monilta ruotsinsuomalaisilta yhdistyksiltä, muun muassa Ruotsin Suomalaiselta Opettajainliittolta. Näiden lisäksi lakkoa sai tukea Vasemmistopuolueen paikalliskerhoilta, Ruotsin Kreikkalaisten Keskusliitolta sekä Ruotsin Vähemmistöeläkeläisten Keskusliitolta. Silja Line ja Viking Line lahjoittivat paperia, kyniä ja viivaimia opetukseen. 

Naapuroivassa Tenstassa järjestettiin omat lakot Järingekoulussa ja Gullingekoulussa, tarkoituksena tukea Rinkebyn lakkoa. Myös Skanstullin lukio ja Rinkebyn suomenkielinen esikoulu osallistuivat näihin toimiin.

Lähteet 

Ruotsin historia
Saudi-Arabian Grand Prix

Saudi-Arabian Grand Prix () on Saudi-Arabiassa järjestettävä Formula 1 -sarjan osakilpailu. Kilpailu ajetaan Jeddah Corniche Circuitin katuradalla.

Saudi-Arabian Grand Prix järjestettiin ensimmäisen kerran vuonna 2021. Kilpailu ajetaan Jeddan katuradalla yöllä, ja näin ollen kilpailu on toinen täysin iltavaloissa ajettava kilpailu Singaporen Grand Prix’n kanssa.

Voittajat

Sponsorit 
 2021–2022: STC Saudi Arabian Grand Prix

Lähteet 
Saudi Arabia Grand Prix 2021 Formula1.com

Viitteet
Orimattilan Osuuspankki

Orimattilan Osuuspankki on perustettu Niemisten Osuuskassana, mikä aloitti toimintansa 13. joulukuuta 1905 Päärnilän talossa. Konttori muutti Orimattilan kunnan keskustaan 1946, minkä jälkeen Niemisten toimipaikka jäi sivukonttoriksi.  Orimattilan Osuuspankilla on yksi toimipaikka Orimattilan keskustaajamassa. 

Myrskylän Osuuspankki, aikaisempi Latvasyrjän Osuuskassa, minkä uukuniemeläiset toivat mukanaan Uukuniemen Moskovan välirauhan 19.9.1944 luovutetuilta alueilta, on liitetty Orimattilan Osuuspankkiin.

Lähteet 

OP
Orimattila
David Dastmalchian

{{Näyttelijä
 | nimi               = David Dastmalchian 
 | kuva               = 
 | kuvankoko          = 
 | kuvateksti         = 
 | syntymäaika        = 
 | syntymäpaikka      = Philadelphia, Pennsylvania, Yhdysvallat
 | pituus             = 
 | aktiivisena        = 2005–
 | kuolinaika         = 
 | kuolinpaikka       = 
 | oikea nimi         = David Dastmalchian 
 | muut nimet         = 
 | ammatti            = näyttelijä
 | puoliso            = 
 | kotisivu           = 
 | merkittävät roolit = {{Lista|
Abner Krill / Polka-Dot Man(The Suicide Squad: Suicide Mission) 
 Thomas Schiff(Yön ritari)
 Kurt(Marvel Cinematic Universe) 
 Bob Taylor  (Vangitut) 
 Coco(Blade Runner 2049)
}}
 | imdb               = 
 | elonet             = 
 | palkinnot          = 
 | ehdokkuudet        = 
}}
David Dastmalchian on yhdysvaltalainen näyttelijä. Hän on esiintynyt uransa aikana monessa elokuvissa, joihin kuuluvat muun muassa Yön ritari (2008), Ant-Man (2015), Blade Runner 2049 (2017), Ant-Man and the Wasp (2018), The Suicide Squad: Suicide Mission (2021) ja Dyyni'' (2021).

Elävät henkilöt
Vuonna 1977 syntyneet
Yhdysvaltalaiset näyttelijät
Kirjallisuusvuosi 1798

Kirjallisuusvuosi 1798 käsittelee vuoden 1798 tärkeitä kirjallisuuden tapahtumia, uutisia ja julkistuksia.

Tapahtumia 
 Saksalainen Alois Senefelder keksi litografiamenetelmän. Siitä tuli 1820-luvulla suosittu kuvitustekniikka. Sen avulla kirjoihin ja lehtiin voitiin tehdä kuvituksia.
 Ivan Kotljarevskyin humoristinen runoelma Enejida julkaistiin ensimmäisenä ukrainankielisenä kaunokirjallisena teoksena.
 Thomas Malthus esitti väestötieteellisessä teoksessaan An Essay on the Principle of Population, että ihmiskunnan väestönkasvu johtaisi ravinnon vähentymiseen henkeä kohden.
 Jane Austen sai julkaisuvalmiiksi ensimmäisen romaaninsa Northanger Abbey. Teos kuitenkin julkaistiin vasta postuumisti vuonna 1817.

Julkaisuja 
 Christoph Gottfried Bardili – Briefe über den Ursprung der Metaphysik
 Alexander Crichton – An inquiry into the nature and origin of mental derangement: comprehending a concise system of the physiology and pathology of the human mind and a history of the passions and their effects
 Samuel Taylor Coleridge – The Rime of the Ancient Mariner (suom. Vanhan merimiehen tarina)
 Samuel Taylor Coleridge & William Wordsworth – Lyrical Ballads
 Johann Christian Fabricius – Supplementum Entomologiae Systematicae
 Ivan Kotljarevskyi – Enejida
 Lars Linderot – Ingen hinner framtill den eviga ron (hengellinen arkkiveisu, suom. Ikilevon maille jos matkasi on)
 Thomas Malthus – An Essay on the Principle of Population

Palkintoja

Lähteet 

1798
1798
Ahvenanmaan itsehallintopäivä

Ahvenanmaan itsehallintopäivä () on vuosittainen liputuspäivä Ahvenanmaalla, joka sijoittuu päivämäärälle 9. kesäkuuta. Tuolla kyseisellä päivämäärällä vuonna 1922 Ahvenanmaalla järjestettiin ensimmäiset maakuntapäivät pari vuotta aiemmin Kansainliiton myöntämän itsehallinnon jälkeen.

9. kesäkuuta 2021 alkoi 100-vuotisen itsehallinnon juhlavuosi, jolloin on tarkoitus juhlia maakunnan itsehallintoa monipuolisesti koko vuoden ajan.

Katso myös 
 Ahvenanmaan lippu
 Ahvenanmaan politiikka

Lähteet 

Kansallispäivät
Ahvenanmaa
Alba (nimi)

Alba on naisen etunimi. Se tulee latinasta ja merkitsee ’valkoista’. Toisaalta Alba voi olla myös Albertina-nimen lyhentymä.

Digi- ja väestötietoviraston mukaan Alba on joulukuuhun 2020 mennessä ollut Suomessa virallisena etunimenä noin 230 naisella. Alballa ei ole suomalaista, suomenruotsalaista eikä ortodoksista nimipäivää.

Tunnettuja Alboja
Alba August (s. 1993), tanskalais-ruotsalainen näyttelijä
Alba Flores (s. 1986), espanjalainen näyttelijä
Alba Hellman (1845–1894), suomalainen opettaja ja filantrooppi
Alba Ribas (s. 1988), espanjalainen näyttelijä
Alba Trissina, 1600-luvulla elänyt italialainen säveltäjä ja nunna

Lähteet

Etunimet
Margita

Margita on naisen etunimi. Se on Margitin rinnakkaismuoto ja yksi Margareta-nimen lukuisista muunnelmista.

Digi- ja väestötietoviraston mukaan Suomessa on vuoteen 2020 mennessä tilastoitu noin 550–560 Margita-nimistä naista. Heistä suurin osa on syntynyt 1940- tai 1950-luvulla. 

Vuodesta 2010 alkaen Margitalla on ollut nimipäivä suomenruotsalaisessa almanakassa 20. heinäkuuta.

Lähteet

Aiheesta muualla
 Etunimien taivutus: Margita (Kotimaisten kielten keskuksen verkkojulkaisu)

Etunimet
Vokaalipolyfonia

Renessanssin ajan vallitseva musiikin tyyli oli nimeltään vokaalipolyfonia. Tässä musiikin tyylissä jokainen stemma on oma itsenäinen melodiansa. 
Melodian muodostusta ja harmoniaa kuitenkin koskivat tarkat säännöt. Giovanni Pierluigi da Palestrinan teokset ovat hyvä esimerkki aikansa vokaalipolyfonisesta musiikista.

Renessanssimusiikki